Renier Chalon

**Renier Chalon**, nado en Mons, provincia de Hainaut, o 4 de decembro de 1802 e finado en Ixelles, Bruxelas-Capital, o 23 de febreiro de 1889, foi un bibliófilo e numismático belga, que presidiu a Sociedade Real de Numismática de Bélxica de 1848 a 1887.

## Traxectoria 
### Primeiros anos e formación 
Renier Chalon naceu en 1802, no seo dunha familia da alta burguesía de Mons, 

Cursou estudos de Dereito na Universidade Estatal de Lovaina, onde en 1824 acadou o título de Doutor en Dereito, cunha tese escrita en latín acerca das calidades e as condicións requiridas para a celebración do matrimonio civil.

### Carreira profesional e numismática 
Finalizados os seus estudos, Chalon emprendeu a carreira fiscal, e en 1827 foi nomeado recadador de impostos en Cuesmes, provincia de Hainaut. Posteriormente foi destinado a unha en oficina en Bruxelas, onde ocupou un cargo de responsabilidade ata a súa xubilación o 11 de decembro de 1867.

Baixo o título xeral de *Curiosités numismatiques* ou *Singularités numismatiques*, publicou ademais, entre 1860 e 1877, na *Revue belge de numismatique et de sigillographie* unha serie de 23 artigos que abrangue desde moedas medievais ata emisións modernas, medallas e fichas de todo tipo. Tamén se introduciu nalgúns dos seus artigos na numismática do mundo musulmán, para o que chegou a aprender a lingua árabe.

En 1841 foi un dos fundadores da Sociedade Real de Numismática de Bélxica, entidade da que foi o seu primeiro presidente electo (1848-1887), ao substituír o numismático polaco Joachim Lelewel, que ata entón exercera o cargo de presidente honorario.

En recoñecemento da súa erudición, a Academia Real de Letras, Ciencias e Belas Artes de Bélxica nomeouno membro correspondente o 6 de maio de 1851, e pasou a ser membro de número o 4 de maio de 1859 e director da Clase de Letras en 1874. Igualmente, foi membro da Academia Arqueolóxica de Bélxica, entidade que presidiu a partir de xaneiro de 1874.

Ademais da súa faceta académica, Chalon foi tamén un importante coleccionista numismático, fundamentalmente de moedas raras, ademais dunha serie moi nutrida de moedas de Namur e de Hainaut, que acabou doando ao Estado belga para que as custodiase e as conservase, e foron destinadas ao Gabinete de Medallas da Biblioteca Real de Bélxica.

Outro aspecto salientable de Chalon foi a súa faceta como bibliófilo. Ao longo da súa traxectoria compuxo unha importante biblioteca de máis de 2.400 volumes que foi vendida en diversas poxas públicas entre 1889 e 1890. A súa afección aos libros levouno a fundar a Sociedade dos Bibliófilos de Mons, que presidiu desde 1839 ata a súa morte, e tamén foi membro doutras sociedades eruditas belgas deste sector, como a asociación de Bibliófilos Belgas, Flamengos e de Liexa.[miniatura|300x300px|[Diploma polo que se lle concede a Renier Chalon o recoñecemento da Orde das Palmas Académicas, en 1880.]]En 1880, o ministro de Instrución Pública de Bélxica distinguiu a Chalon co título de Oficial das Palmas Académicas (Oficial de Instrución Pública). Xa na derradeira etapa da súa vida, foi tamén nomeado polo rei de Bélxica sucesivamente cabaleiro, oficial e, finalmente, comendador da Orde de Leopoldo. Igualmente na súa honra, en Ixelles foi denominada unha rúa co nome de Renier Chalon.

## Vida persoal 
Renier Chalon casou o 19 de outubro de 1825 con Victoire Charlotte Thérèse Sophie Taintenier (1806-1840), con quen tivo dúas fillas: Sophie Chalon (1826-1912) e Elise Chalon (1835-1922). 

* (1844). '**. A. Vandale, Bruxelas.
* (1844). **'. A. van Dale, Bruxelas.
* (1844). *La tour de Sainte-Waudru a Mons*. A. van Dale, Bruxelas.
* (1848). ''*. Devroye, Bruxelas.
* (1852). *Recherches sur les monnaies des Comtes de Hainaut. Suppléments*. Devroye, Bruxelas.
* (1853). *Monnaies historiques de Flandre, frappées pendant la captivité de Gui de Dampierre*. Devroye, Bruxelas.
* (1857). *Fabrice de la Bassecourt, pasteur de l'église wallonne d'Amsterdam''. Bruxelas.
* (1860). '**. M. Hayez, Bruxelas.
* (1860). **'. Devroye, Bruxelas.
* (1861). '**. Devroye, Bruxelas.
* (1862). **'. Devroye, Bruxelas
* (1865). *Un aureus inédit de Laelianvs (Lélien)*. Devroye, Bruxelas.
* (1867). *Méreaux de Tournai*. Gobbaerts, Bruxelas.
* (1868). *Les seigneurs de Florennes, leurs sxeaux et leurs monnaies*. Bruxelas.

## Notas 
## Véxase tamén 
### Outros artigos 
* Sociedade Real de Numismática de Bélxica

### Bibliografía 
* Schodt, A. (1889). *Renier Chalon. Biographie numismatique*. Gobbaerts, Bruxelas [separata do artigo homónimo en *Revue belge de numismatique et de sigillographie*. Vol. 45. 1889.  Páxinas 452-564.]
* Callataÿ, F.; Sorgeloos, C. (eds.) (2008). *Renier Chalon alias Fortsas. Un érudit malicieux au mitan du XIXe siècle*. Musée royal de Mariemont. ISBN 2-930469-19-6
* Chestret de Haneffe (1900). "Notice sur Rennier Chalon, membre de l'Académie". En ''Annuaire de l'Académie royale des sciences, des lettres et des beaux-arts de Belgique*. 66. Bruxelas. Páxinas 45-80.

* Tourneur, V. (1956). "Chalon (Renier-Hubert-Ghislain)". En *Biographie nationale.'' T.29. Suplemento. Académie royale des sciences, des lettres et des beaux-arts de Belgique, Bruxelas. Páxinas 434-440.